Aponogetonaceae
Aponogetonaceae je familija monokotiledonih skrivenosemenica iz reda Alismatales. Jedna biljka iz ove familije, madagaskarski vodeni klas (Aponogeton madagascariensis), jeste omiljena vrsta među akvaristima širom sveta. Status familije priznat je u većini klasifikacionih sistema, ali taksonomska pozicija (pripadnost redu) varira od sistema do sistema. Smatra se da je najsrodnija sa familijama Hydrocharitaceae i Potamogetonaceae.

Familija Aponogetonaceae obuhvata samo jedan savremeni rod, Aponogeton, sa 50 vrsta rasprostranjenih u podsaharskoj Africi, jugoistočnoj Aziji i Australiji. Paleobotanička istraživanja ukazuju da je rasprostranjenje familije u ranijim geološkim periodama bilo drugačije – jedinstveni polen ove familije nalažen je u sedimentima na zapadnom Grenlandu i u Severnoj Americi.

Izvori

Vanjske veze 
Ostali projekti

Alismatales